HOOLEKOGU KOOSOLEKU PROTOKOLL

Kunda											28. nov 2022

Koosoleku algus 15.00, lõpp 17.00	  
Osalejad: hoolekogu liikmed Ruth Kaljund, Ando Källo, Merle Maimjärv-Mirka, Kalev Kirsipuu, Sten Arro, Evelyn Mägi
Puudus Eha Polluks
Kutsutud Kunda ÜG direktor Kristi Aron ning Viru-Nigula valla haridus- ja noorsootööjuht Arvo Pani
Koosolekut juhatas Meelis Einstein, protokollis Tiina Vanatoa.
PÄEVAKORD:  

1. Kooli arengukava
2. Eelarve projekti tutvustamine
3. Õppekava arendus 
4. Valla hariduselu - kohtumine valla uue haridusjuhiga
5. Info
 

1.Kooli arengukava

Direktor Kristi Aron: Kooli arengukava eelnõu on olnud 2 nädalat avalikul väljapanekul, kõigil oli võimalik teha sellesse muudatusettepanekuid. Tehti ettepanek muuta kooli visiooni ja missiooni sõnastust. Muudeti visiooni sõnastust.

Arengukava koostamises osalesid õpilased, õpetajad ja lapsevanemad. Lähtuti valla arengukavast. Edasi läheb kooli arengukava vallavalitsusse, kus see kinnitatakse või saadetakse tagasi täiendamiseks.
 
[bookmark: _Hlk120735283]OTSUSTATI: Kiita arengukava eelnõu heaks.
 
2 . Eelarve projekti tutvustamine

Direktor Kristi Aron tutvustas eelarve projekti. Põhivaras kajastuv summa 50 000 eurot on ette nähtud tuletõkketsooni väljaehitamiseks. Põhitegevuses suurenevad tööjõukulud õpetajate palgatõusu tõttu, selle tagab riik. Teiste koolitöötajate palgatõus pole veel selge. Keerulise majandusliku olukorra tõttu suuri investeeringuid teha ei saa.

OTSUSTATI: Kiita eelarve projekt heaks.

3. Õppekava arendus 

Kristi Aron: Õppekava arendus on veel pooleli, sellega tegeletakse.

OTSUSTATI: Kui õppekava arendus on valmis, ainekavad üle vaadatud, saadetakse need hoolekogu liikmetele tutvumiseks.

4. Valla hariduselu - kohtumine valla uue haridusjuhiga

Valla haridus- ja noorsootööjuht Arvo Pani tutvustas oma töövaldkonda ja valla hariduselu. 2024. aastaks valmib vabariigis gümnaasiumiastme integreeritud õppekava. Kuidas korrastatakse gümnaasiumivõrk ja toimub rahastamine, pole praegu selge. Töös on projekt põhikooli õpilaste koolist väljalangemise ennetamiseks. 
Meie koolis on samuti mure põhikooli õpilaste koolikohustuse täitmisega. 4 õpilast ei käi erinevatel põhjustel koolis. Kool on teinud kõik, mis seadusandlus võimaldab, rohkem tuge oodatakse vallast. Mõne õpilase puhul oleks lahendus kinnine õppeasutus, näiteks Tapal, kuid sinna on väga raske kohta saada. 
Maakonnas on küsimus Näpi kooli saatus, mis mõjutab ka Viru-Nigula valla mõne õpilaste kooliteed.
OTSUSTATI: Võtta info teadmiseks.
 
5. Info

Kristi Aron:
· Gümnasiste on praegu 43. 9. klassis õpib 25 õpilast. Küsimus on, kui paljud neist soovivad ja saavad jätkata haridusteed meie kooli gümnaasiumiastmes.
· Õpetajad on meie koolis olemas. Sel õppeaastal alustas 4 noort õpetajat.
· Meie koolis õpib 2 Iraagist  ja 3 Ukrainast pärit õpilast. Nad saavad eraldi eesti keele õpet. Hakkama saamine sõltub paljuski õpilasest ja sellest, millises vanuses ta on. Sellise lapse erivajadust märgata on väga raske.
· Eelmise õppeaasta riigieksamite tulemused olid tagasihoidlikud, nende üle ei saa rõõmustada. Võtsime vastu kõik õpilased, kes soovisid gümnaasiumisse tulla, sest polnud vastuvõtu maatriksit. Paljud lennu õpilastest käisid tööl ja motiveeritus oli samuti madal. Oma jälje jättis distantsõpe. Riigieksamite tulemused ei määra, kui hästi noored elus hakkama saavad. 
· Kooli sünnipäevanädalal käisid koolis külalistunde andmas meie väljapaistvad vilistlased, kes rääkisid õpilastele oma karjäärist, hobidest, teest kutsumusteni.

OTSUSTATI: Võtta info teadmiseks.


Meelis Einstein							Tiina Vanatoa
Esimees								Protokollija




